Zápisnica zo zasadnutia
Komisie mandátovej, legislatívno-právnej a kontroly
zo dňa 26. 07. 2019 per rollam 

Prítomní: JUDr. Michaela Biharyová, JUDr. Matúš Méheš, Mgr. Ivan Kraszkó,  Ing. Katarína Šimončičová

Pani predsedníčka  komisie JUDr. Michaela Biharyová vzhľadom na krátkosť času rozhodla, že sa bude hlasovať per rollam, nakoľko sa uskutoční miestne zastupiteľstvo mimo schválený harmonogram.  
 
Program:
1.	Návrh všeobecne záväzného nariadenia mestskej časti Bratislava-Ružinov  č. ......./ 2019 zo dňa ........... 2019, ktorým sa zriaďuje Materská škola, Borodáčova 2 v Bratislave
2.	Návrh na schválenie Zmluvy o výpožičke uzatvorenej podľa § 659 a násl. Občianskeho zákonníka a § 8 ods. 1, 2, 4 VZN 13/2012 o zásadách hospodárenia s majetkom

1. Návrh všeobecne záväzného nariadenia mestskej časti Bratislava-Ružinov  č. ......./ 2019 zo dňa ........... 2019, ktorým sa zriaďuje Materská škola, Borodáčova 2 v Bratislave

Dňa 18. 7. 2019 zaslali mailom súhlasné stanoviská, bez pripomienok páni poslanci 
JUDr. Matúš Méheš a Mgr. Ivan Krszkó, ktoré tvoria prílohu zápisnice. Dňa 22. 7. 2019 zaslala mailom súhlasené stanovisko, bez pripomienok pani predsedníčka komisie 
JUDr. Michaela Biharyová, ktoré tvorí prílohu zápisnice. Dňa 23. 7. 2019 zaslala mailom svoje súhlasné stanovisko, bez pripomienok pani poslankyňa Ing. Katarína Šimončičová, ktoré tvorí prílohu zápisnice.

Komisia LPaK  prijala nasledovné uznesenie:

1. berie na vedomie „Návrh všeobecne záväzného nariadenia mestskej časti Bratislava-Ružinov  č. ......./ 2019 zo dňa ........... 2019, ktorým sa zriaďuje Materská škola, Borodáčova 2 v Bratislave“,

2. odporúča MZ schváliť  „Návrh všeobecne záväzného nariadenia mestskej časti Bratislava-Ružinov  č. ......./ 2019 zo dňa ........... 2019, ktorým sa zriaďuje Materská škola, Borodáčova 2 v Bratislave“.

Hlasovanie:		Prítomní: 4	 	Za: 4		Proti: 0		Zdržal sa: 0

2. Návrh na schválenie Zmluvy o výpožičke uzatvorenej podľa § 659 a nasl. Občianskeho zákonníka a § 8 ods. 1, 2, 4 VZN 13/2012 o zásadách hospodárenia s majetkom

Dňa 26. 7. 2019 zaslali mailom súhlasné stanoviská bez pripomienok pani predsedníčka komisie JUDr. Michaela Biharyová a páni poslanci JUDr. Matúš Méhéš a Mgr. Ivan Kraszkó., ktoré tvoria prílohu zápisnice. Pani poslankyňa Ing. Katarína Šimončičová nehlasovala. 

Komisia LPaK  prijala nasledovné uznesenie:

- 2 -

1. berie na vedomie „Návrh na schválenie Zmluvy o výpožičke uzatvorenej podľa § 659 a násl. Občianskeho zákonníka a § 8 ods. 1, 2, 4 VZN 13/2012 o zásadách hospodárenia s majetkom“,

2. odporúča MZ schváliť  „Návrh na schválenie Zmluvy o výpožičke uzatvorenej podľa § 659 a násl. Občianskeho zákonníka a § 8 ods. 1, 2, 4 VZN 13/2012 o zásadách hospodárenia s majetkom“.

Hlasovanie:		Prítomní: 3	 	Za: 3		Proti: 0		Zdržal sa: 0

JUDr. Michaela Biharyová, v. r.	        predsedníčka komisie

Zapísala:  Zeleníková